रांची | केंद्रीय स्वास्थ्य मंत्रालय से आई 12वीं कॉमन रिव्यू मिशन की टीम ने बुधवार को स्वास्थ्य विभाग के अफसरों के साथ बैठक की और अपनी जांच रिपोर्ट सौंपी। टीम ने तीन दिनों तक रांची और बोकारो में स्वास्थ्य सुविधाओं की जांच की थी। आईपीएच नामकुम में हुई बैठक में केंद्रीय टीम ने कहा कि राष्ट्रीय स्वास्थ्य मिशन द्वारा चलाए जा रहे कार्यक्रमों मातृत्व स्वास्थ्य, शिशु स्वास्थ्य, परिवार नियोजन, अंधापन नियंत्रण संचारी एवं गैर संचारी रोग नियंत्रण कार्यक्रम की उपलब्धि संतोषजनक है।